CELEX: 32022R1246
Language: sl
Date: 2022-07-14 00:00:00
Title: Izvedbena uredba Komisije (EU) 2022/1246 z dne 14. julija 2022 o odobritvi sprememb specifikacije proizvoda za ime, vpisano v registru zaščitenih označb porekla in zaščitenih geografskih označb, ki ni manjša „Bra“ (ZOP)

20.7.2022   
               
               
                  SL
               
               
                  Uradni list Evropske unije
               
               
                  L 191/1
               
            
         IZVEDBENA UREDBA KOMISIJE (EU) 2022/1246
         z dne 14. julija 2022
         o odobritvi sprememb specifikacije proizvoda za ime, vpisano v registru zaščitenih označb porekla in zaščitenih geografskih označb, ki ni manjša „Bra“ (ZOP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
         ob upoštevanju naslednjega:
         
                     (1)
                  
                  
                     Komisija je v skladu s prvim pododstavkom člena 53(1) Uredbe (EU) št. 1151/2012 proučila zahtevek Italije za odobritev sprememb specifikacije proizvoda za zaščiteno označbo porekla „Bra“, registrirano v skladu z Uredbo Komisije (ES) št. 1263/96 (2), kakor je bila spremenjena z Izvedbeno uredbo Komisije (EU) št. 1280/2014 (3).
                  
               
                     (2)
                  
                  
                     Ker zadevne spremembe niso manjše v smislu člena 53(2) Uredbe (EU) št. 1151/2012, je Komisija v skladu s členom 50(2), točka (a), navedene uredbe zahtevek za spremembo objavila v Uradnem listu Evropske unije (4).
                  
               
                     (3)
                  
                  
                     Komisija je prejela dva dopisa, ki nasprotujeta odobritvi spremembe specifikacije proizvoda za zaščiteno označbo porekla „Bra“. Prvi dopis je 4. marca 2022 poslalo združenje proizvajalcev živilskih sestavin s sedežem v Franciji, drugi dopis pa je 15. marca 2022 poslala fizična oseba s prebivališčem v Franciji. Oba dopisa sta bila poslana neposredno Komisiji.
                  
               
                     (4)
                  
                  
                     V skladu z drugim pododstavkom člena 51(1) Uredbe (EU) št. 1151/2012 lahko vsaka fizična ali pravna oseba s pravnim interesom in s prebivališčem ali sedežem v državi članici, ki ni država, iz katere je bil zahtevek posredovan, vloži ugovor pri državi članici, v kateri ima sedež. Ker sta bila oba dopisa, ki nasprotujeta odobritvi spremembe, vložena neposredno pri Komisiji, kar ni v skladu s postopkom iz člena 51(1), se dopisa štejeta za nedopustna.
                  
               
                     (5)
                  
                  
                     Glede na navedeno Komisija meni, da je spremembe specifikacije proizvoda za zaščiteno označbo porekla „Bra“ treba odobriti –
                  
               SPREJELA NASLEDNJO UREDBO:
         
            Člen 1
            Spremembe specifikacije proizvoda, objavljene v Uradnem listu Evropske unije v zvezi z imenom „Bra“ (ZOP), se odobrijo.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. julija 2022
            
               
                  Za Komisijo
               
               
                  v imenu predsednice
               
               Janusz WOJCIECHOWSKI
               
                  član Komisije
               
            
         
         
            (1)  UL L 343, 14.12.2012, str. 1.
         
            (2)  Uredba Komisije (ES) št. 1263/96 z dne 1. julija 1996 o dopolnitvi Priloge k Uredbi (ES) št. 1107/96 o registraciji geografskih označb in geografskega porekla po postopku iz člena 17 Uredbe (EGS) št. 2081/92 (UL L 163, 2.7.1996, str. 19).
         
            (3)  Izvedbena uredba Komisije (EU) št. 1280/2014 z dne 26. novembra 2014 o odobritvi večje spremembe specifikacije za ime, vpisano v registru zaščitenih označb porekla in zaščitenih geografskih označb (Bra (ZOP)) (UL L 347, 3.12.2014, str. 10).
         
            (4)  UL C 507, 16.12.2021, str. 18.